tomron87/hebrew-wikipedia-sentences-corpus huggingface dataset:
לאחר מכן זורם נהר גאוג'ה עם אובדן גובה קטן מאוד, ללא שום דבר שמתקרב למפל או אפילו לאשד (cascade) לפני שהוא מתרוקן לנהר צ'ורון (Rio Churun).
עם זאת, מיראדור ליימה נודע כבעל גובה של 700 מטרים, מה שמרמז כי מפלי אנחל הם בגובה כולל של כ-800 מטר בלבד (בערך גובה הנפילה הראשונה והעיקרית).
עם זאת, מפל אנחל הוא עדיין הנפילה הרציפה הגבוהה ביותר של מפל מים כלשהו בכדור הארץ (גובהם הכולל של מפלי טוגלה, אף שניתן לטעון כי ביחד הם מהווים את מכלול מפלי המים הגבוה בעולם, מתחלק על פני חמש נפילות קטנות יותר, כשהגדולה מכולם היא של 411 מטרים).
בעונה המתאימה של השנה, ניתן לצפות על המפלים בקלות מהכביש הראשי של הפארק, במיוחד לאחר גשם כבד.
יש אתר מחנאות לא מפותח וצריף הרים מתחת למפל.
ישנם שני שבילים המוליכים למפלי טוגלה.
השביל המרהיב ביותר הוא לחלק העליון של Mont-Aux-Sources, המתחיל בחניון "The Sentinel" (דרך Phuthaditjhaba על הכביש R57, כשעתיים נסיעה מהפארק הלאומי רויאל נטאל דרך הכביש R74, כ-90 דקות מהריסמית' דרך R712, או 80 דקות מהפארק הלאומי גולדן גייט הרנדס .
מכאן מדובר בטיפוס קל יחסית לראש האמפיתיאטרון, אף שהוא אורך כ-4.5 עד 8 שעות הלוך ושוב, תלוי ברמת הכושר של המטיילים בו.
הגישה לפסגה היא דרך שני סולמות שרשרת.
זהו מסלול הטיול היומי היחיד שמוביל לראש מדרון דרקנסברג (Drakensberg escarpment).
שביל נוסף למרגלות מפלי טוגלה מתחיל בפארק הלאומי רויאל נטאל (Royal Natal National Park).
זהו מסלול עם שיפוע קל של שבעה קילומטרים במעלה נקיק טוגלה, המתפתל דרך יערות ילידים.
החלק האחרון של הטיול למפלי טוגלה הוא boulder hop.
סולם שרשרת קטן מוביל לאורך המשטח הסופי לתצפית על המפלים הגולשים במורד האמפיתיאטרון בסדרה של חמישה מפלים.
מפל מריה כריסטינה הוא מפל מים המקבל את מימיו מנהר אגוס באזור צפון מינדנאו, בפיליפינים.
לפעמים המקום נקרא "מפל התאומים" שכן הזרימה על סף המפל מופרדת על ידי סלע.
המפל הוא נקודת ציון בעיר איליגן סיטי , המכונה גם עיר המפלים המלכותיים, בגלל נוכחותם של יותר מ -20 מפלים בעיר.
המפל ממוקם במרחק 9.3 ק"מ מדרום-מערב לעיר.
אזור הידוע בטבע הפראי והטבעי שלו.
גובה המפל 98 מטרים הוא המקור העיקרי של החשמל לתעשיות בעיר, מאחר שהוקמה במקום תחנת כוח הידרואלקטרית הנקראת אגוס VI.
תחנת הכוח ההידרואלקטרית אגוס VI
תחנת הכוח ההידרואלקטרית אגוס VI שהוקמה במפלי מריה כריסטינה, היא אחת מתחנות הכוח המופעלות על ידי נהר אגוס.
לתחנת הכוח יכולת פוטנציאלית לייצור 200 מגה-וואט חשמל המיוצר על ידי זרם מי הנהר של כ-130 קוב לשנייה.
תחנת הכוח ההידרואלקטרית אגוס VI מופעלת ומפוקחת על ידי תאגיד הכוח הלאומי הפיליפיני החל ב-31 במאי 1953. במסגרת תוכנית הפיתוח של אזור מינדנאו, שיצאה לפועל על ידי הנשיאה הפיליפינית ה-14 (שרתה 2001–2010) גלוריה מקפגל ארויו.
תחנת הכוח ההידרואלקטרית אגוס VI מתוכננת לעבור שדרוג בעלות של 1.856 מיליארד פסו פיליפיני.
מפלי ילוסטון הם זוג מפלי מים על הנהר ילוסטון בתחומי הפארק הלאומי ילוסטון במדינת ויומינג שבארצות הברית.
השבטים הילידים של אמריקה הכירו ככל הנראה את המפלים במשך מאות שנים.
במשך שנים נעשו הערכות לא מדויקות לגבי גובה המפלים.
המפלים שוכנים על הנהר ילוסטון מספר קילומטרים מצפון למוצאו מאגם ילוסטון ובמרחק של כ-400 מטר זה מזה.
צפונה מהמפל הנמוך נכנס הנהר לקניון הגדול של ילוסטון, שעומקו עד ל-304 מטר.
גובה המפל העליון הוא 33 מטר, ואילו גובה המפל הנמוך הוא 94 מטר.
נפח המים הזורם במפל הנמוך הוא הגדול ביותר מהזורמים במפלי הרי הרוקי בארצות הברית.
בעוד שגובה מפל זה הוא קרוב לפי שניים מגובהם של מפלי ניאגרה, הרי שנפח המים הזורמים בו (19 עד 240 מטר מעוקב לשנייה) נמוך מנפח המים הזורמים במפלי הניאגרה.
הטעם לכך הוא שרוחב הנהר בראש המפל הוא 21 מטר בלבד, בעוד שרוחב הנהר בראש מפלי הניאגרה הוא 790 מטר.
נקודות תצפית רבות בפארק משקיפות על נוף המפלים.
מפלי הקרח או מפלי הקרח פריבל הם קבוצה של מפלי קרח בצד הדרום-מערבי של רמת חצות בהרי דרווין בארץ אואטס שבאנטארקטיקה.
המפלים מצויים בשני קרקסים קרחוניים גדולים, מדרום-מערב להר אליס.
גובהם של המפלים כ־900 מטרים.
המפלים התגלו על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) שבניו זילנד, שהתקיימה בעונת המחקר (הקיץ האנטארקטי) של 1962 – 1963.
המפלים נקראים על שמו של וו.
פרבל (WM Prebble), שהיה גאולוג במשלחת.
מפלי קרימל הם מפלי המים הגבוהים ביותר באוסטריה ובמרכז אירופה בכלל.
המפלים נמצאים על נהר קרימל .
המפלים ממוקמים בתוך הפארק הלאומי הוהה טאורן (Hohe Tauern) במדינת זלצבורג.
מפלי קרימל הם מפלים מדורגים.
המפל מתחיל לזרום בראש עמק קרימל, וצונח בשלושה שלבים.
החלק העליון של המפל, בגובה של 140 מטר, החלק השני בגובה של 100 מטר והחלק השלישי בגובה של 140 מטר.
הנקודה הגבוהה ביותר במפל היא בגובה 1,460 מטר מעל פני הים.
מקור הזרימה של נחל קרימל הוא מהפשרת קרחונים.
ועוצמת זרימתו משתנה בהתאם לעונות השנה.
ספיקת הנהר בחודשי יוני ויולי היא כ-20,000 מ"ק בשעה, בעוד שבפברואר ספיקתו עומדת על כ-500 מ"ק לשעה.
הספיקה הגדולה ביותר שתועדה בנחל הייתה ב-25 באוגוסט 1987, אז הייתה הזרימה כ-600,000 מ"ק לשעה.
הרסס של המפל יוצר תנאי גידול אידיאלים למאות טחבים, חזזיות ושרכים.
המקום משמש כבית גידול ל-62 זני ציפורים.
לאחר המפלים, הנהר נשפך לתוך הזלצך, הזורם אל נהר האין, לאחר מכן אל נהר הדנובה שלבסוף נשפך אל הים השחור.
כדי להנגיש את המפל לתיירים, יצר איגנץ פון קירזינגר מהעיר הסמוכה מיטרזיל שביל המוביל לחלקו העליון של המפל.
בשנת 1879 המועדון האלפיני האוסטרי שיפץ את השביל כדי לשפר את איכות הנוף הנצפה מהשביל.
כ-400,000 איש מבקרים במפלים מדי שנה.
התיירות הרבה יוצרת עומס על תושבי כפר קרימל, בשל כמות האנשים המגיעים לכפר הקטן.
מפלי וָרונֶה (באיטלקית: Cascate del Varone) הם צמד מפלים הנופלים לתוך מערה אנכית הנמצאים 3 קילומטרים מצפון לקצה הצפוני של אגם גארדה ועל גבולה של העיר ריווה דל גארדה שבצפון איטליה.
בתקופת הרביעון הלך קרחון גארדה הגדול ונסוג.
מסלולו האיטי גרף ושיטח את האזור הידוע כיום כעמק סרקה התחתון ואגם גארדה.
לאחר שהקרחון נסוג לגמרי, יכלו הנהרות לזרום לכיוון אגם גארדה ללא הפרעה, ולהמשיך בעוצמה רבה יותר את עבודת השחיקה שהחל הקרחון.
המים זרמו אל המקום בו עומדת היום כניסתם למערה, בטרם נוצר הערוץ.
במשך תקופה של כ-20,000 שנה ויותר שחקו המים בהתמדה, יחד עם עומס החול, חלוקי הנחל והחצץ, את סלע האם (אבן גיר קשה מתקופת היורה).
יתר על כן, בעוד שהשחיקה הייתה איטית בהתחלה, אזי לאחר שנחצב חריץ ראשון, אפקט החציבה הפך ליותר ויותר יעיל ומהיר, מכיוון שהוא נטה להתרכז בקו חולשה זה של הסדק בסלע.
על סלע קשה כזה, השחיקה לבשה צורה של חתכים עמוקים וצרים.
עבודת השחיקה נמשכת גם היום והמים מכלים את הסלע בקצב של שני מילימטרים בשנה.
מסלול הנפילה נע אפוא בהדרגה בחזרה במעלה הזרם לעבר ההר כחלק מהפעולה של סחיפה לאחור.
כתוצאה מכך גם המערבולות נעות עמוק יותר לתוך הערוץ.
מערת ורונה היא דוגמה לסחיפה לאחור של מפל.
המשמעות היא שתופעת הסחיפה המתבצעת על פני הסלע שמאחורי המפל גורמת למפל לנסיגה מתמדת.
במהלך אלפי השנים התנתקו לעיתים לוחות סלע גדולים, לא יציבים, אבנים וערימות של דטריטוס ונשטפו קדימה, מה שגרם ועדיין גורם לעיצוב הנוכחי של הערוץ.
כיום הנהר חודר לתוך המערה בהר והמפל צונח בסך הכל 98 מטרים במורד הערוץ.
המפלים ניזונים ממימי נהר Magnone שמקורו באגם טֶאנוֹ הסמוך, שמצְפון-צְפון מערב למפלים.
האגם נמצא בגובה של 550 מטר מעל פני הים, בעוד שאגם גארדה שאליו נשפך הנהר ממוקם בגובה של 70 מטר בלבד.
המפלים נמצאים בגובה ביניים של כ־200 מטר מעל פני הים, כלומר, מעל 350 מ' מתחת לאגם טאנו.
מימי האגם דולפים אל תוך התשתית הסלעית שלו - תופעה אופיינית בסביבה קארסטית למאגרי מים טבעיים חסרי ניקוז על פני השטח.
מים אלה נובעים אל פני השטח מספר קילומטרים מדרום לאגם, ויוצרים את נהר ה-Magnone שנופל לתוך מערת ורונה ויוצר את מפלי ורונה בדרכם לאגם גארדה.
המפלים לא היו נגישים לקהל רגיל עד לחנוכת אתר תיירות מוסדר במקום.
במקום היו רק צוקים תלולים והמפל היה נגיש רק למטפסים במעלה המפל עצמו, או למשתלשלים באמצעות חבלים, פעולה שרק מטפסי הרים מנוסים הרגישו מספיק בטוחים לעשותה.
באמצע המאה ה-19 התחיל פיתוח המקום במטרה להנגיש אותם לקהל הרחב.
אתר התיירות במפלי ורונה נחנך בפאר רב ב-20 ביוני 1874. אורח הכבוד באירוע היה הנסיך ניקולה ממונטנגרו, שבמקרה נפש ליד האגם באותה תקופה.
מאז, המפלים מהווים אטרקציה למבקרים באזור הצפוני של אגם גארדה, והיוו יעד לידוענים רבים.
כיום המקום מפותח ביותר, עם גן בוטני המצוי בשטח הפארק, ומסלול גישה נוח, המאפשר גישה לתצפית עליונה על המפל העליון, ותצפית תחתונה על המפל התחתון.
מפלצות ABC, או מפלצות ה-ABC היא סדרת טלוויזיה מונפשת מלזית-סינית חינוכית לילדים, שנועדה ללמד אנגלית.
הסדרה נוצרה על ידי החברה הסינית .
בדרום מזרח אסיה הסדרה שודרה בקרטון נטרוק בשנת 2010, בישראל משודרת הסדרה בערוץ A+.
הסדרה בת עונה 1 ו-26 פרקים באורך 22 דקות.
שיר הפתיחה בדיבוב העברי בוצע על ידי הילה מערבי, השירים בסדרה בוצעו על ידי אלונה אלכסנדר, דור סורגו תרגם את השירים ומעיין קראים ניהלה את המוזיקה.
בכל פרק בורחת מפלצת אחת מחבורת המפלצות של ה-ABC יברח ואליס, בריין וצ'רי ברי יצטרכו לתפוס אותה.
מפלצות ה - ABC (ABC Monsters): חבורה של 26 מפלצות בצורת אותיות ABC, אחד מהם בורח בכל פרק.
אליס (Alice): נסיכה לבושה בוורוד, אוהבת לעזור לאנשים במהלך החיפוש.
בריין (Brian): ילד לבוש בכחול, אוהב לגלות רמזים ותשובות במהלך החיפוש.
צ'רי ברי (Cherry Berry): פייה אשר מלווה את אליס ובריין במהלך החיפוש.
המלך מילולי (King Wordy): מלך, אביהם של אליס, בריין וצ'רי ברי.
המלכה קשקוש (Queen Scribble): מלכה, אמם של אליס, בריין וצ'רי ברי.
הדיבוב העברי הופק על ידי הדס מוזס ובוים על ידי מעיין קראים.
שם הדמותמדבב\ת בעבריתאליסאלונה אלכסנדרמספרתהילה מערביברייןנעמה שטריתצ'רי בריקטי כהןהמלך מילולימתי אטלסהמלכה קשקושהדר שחף מעיין
"מפלצות: הסיפור של לייל ואריק מננדז" היא מיני-סדרה עצמאית המהווה גם את עונתה השנייה של סדרת אנתולוגיית הפשע אמיתי האמריקאית, "מפלצת", שנוצרה על ידי ראיין מרפי ואיאן ברנן עבור שירות הזרמת המדיה "נטפליקס".
המיני-סדרה עלתה לשירות ב-19 בספטמבר 2024.
ניקולס צ'אבז – לייל מננדז
קופר קוץ' – אריק מננדז
חאווייר ברדם – חוזה מננדז
קלואי סביני – קיטי מננדז
נייתן ליין – דומיניק דאן
ארי גריינור – לזלי אברמסון
לסלי גרוסמן – ג'ודון סמית'
דאלאס רוברטס – ד"ר ג'רום אוזיאל
ג'ייסון באטלר הרנר – הבלש לס זולר
אנריקה מרסיאנו – קרלוס בארלט
מייקל גלדיס – טים רוטן
דרו פאוול – הבלש טום לינהן
צ'רלי הול – קרייג סיגנרלי
ג'ף פרי – פיטר הופמן
פול אדלשטיין – דייוויד קון
גיל אוזרי – ד"ר ויליאם ויקארי
טסה אוברז'ונואה – ד"ר לורל אוזיאל
טאנר סטיין – פרי ברמן
לארי קלארק – בריאן אנדרסן
ג'ייד פטייג'ון – ג'יימי פיסארצ'יק
מרלן פורטה – מרתה קאנו
על אף שבמקור הוזמנה כמיני-סדרה בודדת עוד בשנת 2020, הודיעה שירות הזרמת המדיה "נטפליקס" ב-7 בנובמבר 2022 על החלטתה לחדש את "מפלצת" כסדרת אנתולוגיה, שתזכה לשתי מיני-סדרות נוספות שיתבססו על חייהם של "דמויות מפלצתיות נוספות".
ב-1 במאי 2023 הכריזה "נטפליקס" כי המיני-סדרה השנייה תתבסס על פרשת הרצח של האחים מננדז.
ב-29 ביוני 2023 נמסר על ליהוקם של ניקולס צ'אבז וקופר קוץ' לגילום דמויותיהם של האחים לייל ואריק מננדז, בהתאמה.
ב-15 בינואר 2024 נמסר כי לגילום הוריהם, חוזה וקיטי מננדז, לוהקו חאווייר ברדם וקלואי סביני, והוכרז על ליהוקו של נייתן ליין לגילום דמותו של דומיניק דאן.
בפברואר 2024 הוכרז על ליהוקם של ארי גריינור ולזלי גרוסמן לגילום דמויותיהם של לזלי אברמסון וג'ודון סמית', בהתאמה.
עם צאתה, הסדרה הייתה הסדרה הנצפית ביותר בנטפליקס בשבוע שבין ה-16–22 בספטמבר, עם 12.3 מיליון צפיות בארבעת ימי הזמינות הראשונים שלה.
אף על פי שזכתה לפתיחה חזקה יחסית, היא לא הגיעה לרמת ההצלחה של הסדרה הראשונה של האנתולוגיה, "דאהמר - מפלצת: סיפורו של ג'פרי דאהמר", שצברה 196.2 מיליון שעות צפייה בתוך חמישה ימים, שווה ערך ל-22 מיליון צפיות.
הסדרה צברה כ-19.5 מיליון צפיות בשבוע הראשון לשידורה וכמעט 32 מיליון מאז עלייתה לאוויר.
מפלי צ'יאבה הוא אזור סלעי במאדים שהתגלה בשנת 2024 על ידי הרובר פרסווירנס במהלך חקר מכתש ג'זרו.
אזור סלעי זה, הקרוי על שם מפל בגרנד קניון, משך תשומת לב רבה בשל האפשרות שהיו חיים על מאדים.
באוזר הסלעי נמצאו מספר סלעי "כתמי נמר" לבנים-שחורים בגודל של כמילימטר, אשר מכילים ברזל ופוספט, יסודות המקושרים לעיתים קרובות לחיים מיקרוביאליים.
בסולם גילוי ביטחון החיים של נאס"א, סלעים אלו נמצאים בשלב הראשון - סימן אפשרי לחיים.
הדגימה, שנלקחה באזור עמק נרטבה ב-21 ביולי 2024, נקראת "קניון ספיר", והיא בגודל של 0.98 מטר על 0.61 מטר.
ב-10 בספטמבר 2025, הודיעה נאס"א כי אבני בוץ המכילות פחמן אורגני וגושים של פחות ממילימטר מהווים "חתימה ביולוגית אפשרית".
עם זאת, אותם חומרים עשויים להצביע על תהליכים א-ביולוגיים, כמו פעילות געשית.
למרות זאת, האבנים נמצאים באזור שבו לא זוהה פעילות געשית קודמת.
משימת ההחזרה של דגימות אלו לכדור הארץ נחשבת "בלתי בת-קיימא מבחינה כלכלית", שאף ממשל טראמפ השני הציע לבטל את המשימה הזו.
מפלי סאת'רלנד הם מפלי מים הסמוכים לפיורד מילפורד סאונד שבאי הדרומי של ניו זילנד.
המפל ממוקם כ־25 קילומטרים ימיים דרומית־מערבית למעבר צ'או (Chao Pass).
בגובה של 580 מטרים (1,904 רגל), זהו המפל הגבוה ביותר בניו זילנד.
המים נופלים מאגם קוויל בשלושה מפלים עוקבים: העליון בגובה 229 מטרים, האמצעי 248 מטרים, והתחתון 103 מטרים.
הירידה האנכית הכוללת של 580 מטרים מתבצעת לאורך מרחק אופקי של כ־480 מטרים, כך ששיפוע המפל הממוצע הוא כ־56 מעלות.
בסיס מפלי סאת'רלנד נגיש בהליכה של כשעה וחצי (הלוך ושוב) ממקלט קווינטין הציבורי (Quintin Public Shelter) שבשביל מילפורד (Milford Track).
מפלי סאת'רלנד נודעו לראשונה לאירופאים כאשר מתיישב סקוטי בשם "דונלד סאת'רלנד" ראה אותם בשנת 1880. בתחילה טען סאת'רלנד כי גובהם עולה על 1,000 מטרים (3,300 רגל) — מה שהיה הופך אותם לגבוהים ביותר בעולם באותה תקופה.
עם זאת, סקרים שנערכו מאוחר יותר הראו כי הערכתו הייתה מופרזת מאוד, וגובהם האמיתי הוא 580 מטרים (1,900 רגל).
אגם קוויל, שממנו נובעים המפלים, נקרא על שמו של החוקר האירופי הראשון שטיפס על צוק המפל והגיע אליו בשנת 1890.
מפלי סאת'רלנד נראים ברקע סצנת הנשרים בסרט הפנטזיה של פיטר ג'קסון, ההוביט.
מפלצות אמיתיות הוא מותחן-אימה אמריקאי משנת 2025, שנכתב ובוים בידי בריאן פולר, שזהו לו סרט הבכורה כבמאי קולנוע.
בסרט מככבים מאדס מיקלסן, סופי סלואן, שילה אטים, דייוויד דסטמלצ'יאן וסיגורני ויבר.
העלילה עוקבת אחר ילדה בת שמונה המבקשת משכנה, מתנקש שכיר, לחסל את המפלצת המסתתרת מתחת למיטתה.
הסרט הוקרן לראשונה בפסטיבל הסרטים הבין-לאומי בטורונטו ב-9 בספטמבר 2025, ולאחר מכן עלה לאקרנים בארצות הברית ב-12 בדצמבר 2025. בישראל, עתיד הסרט לעלות לאקרנים ב-8 בינואר 2026
אורורה היא ילדה בת שמונה, המסתקרנת מפעילותו הלילית של שכנה מהדירה שממול, המכונה "דייר 5B".
לילה אחד היא מתגנבת החוצה וחוזה בו מביס "דרקון" ברובע צ'יינהטאון – שלמעשה מתגלה כחבורת עבריינים חמושים שהסתתרו תחת תחפושת של דרקון.
אורורה משתכנעת כי מתחת למיטתה מסתתר מפלצת.
היא מזהירה את הוריה שלא לדרוך על הרצפה, שלדבריה תעורר את היצור, אך הם מבטלים את חששותיה ומנסים להרגיעה.
ערב אחד היא נפרדת מהם באמירת "שלום", ולאחר מכן שומעת קולות תקיפה.
כשהיא מתעוררת, היא מוצאת את עצמה לבדה בדירתה הרוסה.
אורורה מנסה לשכור את שירותיו של דייר 5B כדי שיחסל את המפלצת, כפי שלדעתה עשה בצ'יינהטאון.
מנגד, הוא, המשוכנע כי הוריה נרצחו למעשה בידי מתנקשים שחיפשו אותו, מספר למפעילתו, לברן, כי הוא חש מחויבות להגן עליה.
באותו ערב מגיעים שני מתנקשים לדירתה של אורורה.
דייר 5B הורג אחד מהם בקרב פנים-אל-פנים, בעוד השני נטרף בידי כוח בלתי-נראה.
בזמן שאורורה ודייר 5B מנסים להסתיר את הראיות, הם כמעט ונחקרים בידי ברנדה, עובדת מטעם משרד הרווחה, שמיידעת את דייר 5B כי הוריה של אורורה היו משפחת אומנה.
אורורה נשאבת עמוק יותר לעולמו של דייר 5B.
השניים נפגשים עם לברן, שחושפת כי היא זו ששכרה את המתנקשים כדי "לסגור קצוות", וכן עם מתנקש אלמוני לאחר שעל ראשו של דייר 5B הוצב פרס.
המתנקש וצוותו עוקבים אחריהם וחודרים לדירתה של אורורה.
גם ברנדה חוזרת, וחושפת כי היא למעשה סוכנת FBI החוקרת את היעלמותן של שלוש משפחות אומנה קודמות של אורורה.
מתפתח קרב יריות אלים בין דייר 5B, סוכני ה-FBI והמתנקשים, המסתיים כאשר המפלצת – ארנב ענק ואכזרי המגיח מתוך הרצפה – טורפת את כולם מלבד אורורה.
דייר 5B נפלט מן הרצפה לאחר שהמפלצת מקיאה אותו, בזכות חומר מונע מציצת אגודל שבו כוסה קודם לכן.
לברן מגיעה כדי להשלים את המלאכה, אך לפני שהיא מספיקה לירות באורורה, המפלצת מגיחה שוב, טורפת אותה ותוקפת את דייר 5B.
אורורה עוצרת את ההשתוללות כאשר היא ניצבת מול היצור ואומרת לו: "לא".
דייר 5B מסביר לאורורה שהמפלצת שייכת לה, ועליה ללמוד לשלוט בה.
השניים עוזבים יחד את העיר כדי להתחיל חיים חדשים.
בסצנת הסיום, בזמן שהם נוסעים בכביש מהיר שטוף-שמש, נראית המפלצת רצה לצדם.
מאדס מיקלסן – דייר 5B, מתנקש להשכרה.
סופי סלואן – אורורה, ילדה שמשפחתה נרצחה בידי מפלצת מתחת למיטה.
רבקה הנדרסון – אישה מאיימת
בנובמבר 2022 דווח כי בריאן פולר יפיק ויביים סרט אימה-משפחתי מקורי, על פי תסריט שכתב בעצמו.
במקביל נמסר כי מאדס מיקלסן לוהק לתפקיד ראשי.
ביוני 2023 דווח כי סיגורני ויבר הצטרפה לצוות השחקנים; בריאיון ל-"New York Social Diary" היא ציינה כי היא מגלמת "דמות נוספת שאינה נחמדה במיוחד", ועומדת בניגוד לדמותו של מיקלסן.
בדצמבר 2023 הוכרז כי דייוויד דסטמלצ'יאן לוהק אף הוא לסרט.
צילומי הסרט החלו בבודפשט ביוני 2023. מאחר שההפקה לא הייתה חלק מאגודת מפיקי הקולנוע והטלוויזיה (AMPTP), הוענק לה הסכם ביניים שאפשר את המשך הצילומים במהלך שביתת אמני הטלוויזיה והרדיו בשנת 2023.
הקרנת הבכורה העולמית של הסרט התקיימה במסגרת תוכנית Midnight Madness בפסטיבל הסרטים הבין-לאומי בטורונטו ב-9 בספטמבר 2025, ואילו הבכורה בארצות הברית נערכה בפסטיבל "Beyond Fest" של ה-"American Cinematheque" ב-30 בספטמבר 2025. הסרט עלה לאקרנים בארצות הברית ב-12 בדצמבר 2025.
נכון ל-13 בדצמבר 2025, הכנסות הסרט בקופות בארצות הברית עמדו על סך של 341,283 דולר.
באתר הביקורות "Rotten Tomatoes", קיבל הסרט את הציון 86%, עם דירוג ממוצע של 77/10. קונצנזוס המבקרים באתר קבע כי .
באתר "Metacritic", המשתמש בממוצע משוקלל, קיבל הסרט ציון של 73/100 על סמך 15 ביקורות, ציון המעיד על "ביקורות חיוביות לרוב".
"מפלצות התהילה" הוא אלבום האולפן החמישי של להקת הפופ רוק הישראלית משינה, שיצא לאור ב-1992. האלבום כולל אלמנטים של הבי מטאל וגראנג', והוא נחשב לאחד הכבדים ביותר של הלהקה.
בשנת 1990, לאחר הוצאת האלבום "העמותה לחקר התמותה", יצאו חברי משינה להפסקת פעילות זמנית, שבה עבדו, לראשונה מאז הקמת הלהקה, על פרויקטים מוזיקליים אישיים.
גיטריסט הלהקה, שלומי ברכה, הפיק ב-1991 את אלבומה של להקת נושאי המגבעת "מי רצח את אגנתה פאלסקוג".
העבודה עם נושאי המגבעת, שסגנון נגינתה נטה לרוק כבד יותר מזה שניגנה משינה עד אז, חשפה את ברכה לסגנון מוזיקלי חדש, שהשפיע על האלבום "מפלצות התהילה".
ברכה הלחין את רוב שירי האלבום, בהשפעת להקות כפיקסיז, סוניק יות' וPublic Image Ltd..
לאחר שבאלבומיה הראשונים של משינה היה ברכה יוצר השירים הראשי, באלבום זה נכתבו רוב השירים על ידי סולן הלהקה, יובל בנאי.
השיר הראשון שכתב בנאי עבור האלבום היה "את באה לבקר", שנכתב אודות חייו באותה תקופה.
בסגנון כתיבה דומה יצר בנאי גם שירים כ"בנות הים" ו"אין מקום אחר", וברכה, שהתחבר לסגנון, כתב את מילות השיר "איזה איש".
בנאי הלחין לבדו חלק מהשירים, וחלק גם נכתבו במשותף על ידי בנאי וברכה.
להערכת חברי משינה, בהקלטת האלבום הושקעו בין 800 ל-1,000 שעות באולפן, יותר מכל אלבומיה הקודמים של הלהקה.
שלומי ברכה הגדיר את העבודה על האלבום: .
השם "מפלצות התהילה", שהוא גם שמו של אחד השירים באלבום, היה אחד משני השמות שהוצעו ללהקת פועלי הבמה של משינה, אך חבריה בחרו בשם המשאיות.
את עטיפת האלבום עיצבה מיה זר.
בינואר 1992 יצא סינגל ראשון מהאלבום, "את באה לבקר".
באפריל 1992 יצא האלבום המלא, בלייבל החדש שהקימו חברי הלהקה, זברה תקליטים.
אחריו יצאו כסינגלים גם השירים "אין מקום אחר", "איזה איש", "בנות הים" ו"הכל התחיל בנאצר", שלא הפכו ללהיטים ולא שודרו הרבה בתחנות הרדיו.
למרות זאת "מפלצות התהילה" נמכר בלמעלה מ-20 אלף עותקים וזכה למעמד של אלבום זהב.
חברי הלהקה ציינו את האלבום לא אחת כאלבום שמיצירתו הם נהנו יותר מכל אלבום אחר.
יובל בנאי הגדיר את יצירתם המשותפת שלו ושל שלומי ברכה בשירי האלבום כ"שיא יצירתי" של שניהם.
קטע פתיחה המורכב מנגינה ואחריה דקלום מאת יובל בנאי.
גרסת רוק כבד אינסטרומנטלית לשיר הילדים של נעמי שמר.
השיר יצא כסינגל לתחנות הרדיו, אך לא זכה להצלחה גדולה.
בשנת 2003 יצאה כסינגל גרסת הופעה לשיר, שהביאה להכרה מחודשת בו.
קטע מעבר קצר כפתיחה לשיר "איזה איש", שבו נשמעת דפיקה בדלת ואחריה השאלה "מי שם?" והתשובה "היי אדוני זה שמעון חמוטל".
קטע זה הושפע מתקליט ויניל שהיה לברכה ובו הקריינות "Who is it?
הקטע שולב בווידאו קליפ שהופק לשיר "איזה איש".
את עיבוד כלי המיתר בשיר ביצע אורי חודורוב.
בשיר מתארח אהוד בנאי, בן דודו של יובל בנאי, בנגינה במפוחית.
זה לא יכול להיות ישן
הדעה הרווחת היא כי ברכה כתב את השיר כפרודיה על שירה של להקת אתניX "שיר ישן", וזאת לאחר שסולן אתניX, זאב נחמה, כינה את "משינה" "מייד אין טאיוואן".
ברכה טען כי לא התכוון להתייחס לאתניX באופן ישיר בשיר, אך ייתכן כי יש בו פרודיה שבאה מהתת-מודע.
ברכה הוא הסולן בשיר, היחיד ששר מתקופת הלהקה.
השיר נולד מרשימה שערכו חברי הלהקה לשמות אפשריים לאלבום.
אהוד בנאי, שהתארח באלבום בנגינה, ראה את הרשימה, והציע לחברי הלהקה להלחין ולהקליט אותה כשיר לכל דבר.
ברכה הלחין את השיר בו במקום, וחברי הלהקה הקליטו אותו מייד לאחר מכן.
זהו השיר האחרון שנכתב והוקלט עבור האלבום, בעקבות טענות שהאלבום חסר להיטים.
מילות השיר מתאפיינות באיגיון, וסגנונו המוזיקלי הוא הפרוע ביותר באלבום.
כל השירים נכתבו על ידי יובל בנאי והולחנו על ידי שלומי ברכה, למעט היכן שצוין אחרת.
מפלצות התהילה או סיבוב הופעות 92 נקרא גם קדחת הקיץ, היה סיבוב הופעות מאת להקת הפופ רוק הישראלית משינה, אשר החל ב-5 ביוני 1992 באמפיתיאטרון בשפיים והסתיים ב-16 באוקטובר באותה שנה בבית יד לבנים באיילת השחר.
רשימה חלקית מתוך סיבוב ההופעות "מפלצות התהילה", אשר נערך בקיץ-סתיו 1992.
שלומי ברכה - גיטרה, קולות רקע, זמרה (12)
אהוד בנאי - מפוחית פה (10)
מפלצת הספגטי המעופפת היא האל של "כנסיית מפלצת הספגטי המעופפת" או "פסטפריאניזם" (שילוב המילים "פסטה" ו"ראסטפארי") לעיתים מכונה גם כ"נודליזם".
בשל הפופולריות והחשיפה שלה, מפלצת הספגטי המעופפת משמשת גרסה עכשווית לקנקן התה של ראסל – טיעון שבא להפריך את הטענה כי תאוריות שאי אפשר להוכיח כי הן אינן נכונות, צריך הספקן עצמו להוכיח למה הן אינן נכונות.
רעיון מפלצת הספגטי המעופפת זכה לסיקור אוהד בעיתונות ובאינטרנט, ואף בקהילה המדעית, אך ספג ביקורת קשה מקהילת התכנון התבוני.
חלק מהאנשים שראו בעצמם פסטפריאנים עסקו במחלוקות הדתיות, כולל המחלוקת בפולק קאונטי, פלורידה, בו שיחקו תפקיד במניעת אימוץ כללים חדשים ללימוד תורת האבולוציה על ידי מועצת בית הספר המקומי.
מפלצת הספגטי המעופפת הופיעה לראשונה במכתב פתוח הומוריסטי שנכתב בידי בובי הנדרסון – בוגר אוניברסיטת אורגון ובעל תואר בפיזיקה.
הנדרסון שלח את המכתב כמחאה על החלטת מועצת החינוך בקנזס להתיר לימוד תכנון תבוני כתחליף ללימוד תורת האבולוציה בשיעורי מדע בבית ספר ציבורי.
במכתב, הנדרסון לועג לטענה כי הימצאותם של דברים שהמדע אינו יכול להוכיח היא ההוכחה לכך שקיים אל, על ידי הצגת אמונה בבורא אשר מזכיר בדמותו ספגטי וכדורי בשר.
הנדרסון הוסיף וקרא למועצת החינוך להקציב זמן שווה ללימוד דת מפלצת הספגטי המעופפת בשיעורי מדע לצד תאוריית התכנון התבוני.
בינואר 2005 שלח בובי הנדרסון (אז בן 24) מכתב למועצת החינוך של קנזס, בתגובה לכוונתה לערוך דיון בסוגיה האם להקדיש ללימוד התכנון התבוני פרק זמן זהה לזה המוקדש ללימוד תורת האבולוציה.
במכתב ביקש הנדרסון להקדיש לדת מפלצת הספגטי המעופפת זמן לימודים שווה לזה המוקדש לתכנון תבוני ולהשערות הלוגיות של תורת האבולוציה, המבוססות בניסויים ותצפיות, ותיאר את עצמו כאזרח מודאג המייצג יותר מעשרה מיליון אחרים.
במאי אותה שנה, לאחר שלא זכה לתגובה מחברי המועצה, פרסם הנדרסון את המכתב באתר האינטרנט שלו.
באתר צוטטו נשיא ארצות הברית ג'ורג' בוש והסנאטור ביל פריסט התומכים בלימוד "דעות שונות" (בוש) ו"קשת רחבה של עובדות ומדע, כולל אמונה" (פריסט) בנוגע למקור החיים לצד תורת האבולוציה.
הפרסום עורר עניין ציבורי, וזמן קצר לאחר מכן קיבל הנדרסון תגובה אוהדת משלושה מחברי המועצה, בעוד הרביעי השיב כי "זהו חטא חמור ללעוג לאלוהים".
האתר זכה לתשומת לבם של מספר אתרי הומור, ובעקבות זאת להתייחסות גם בעיתונות הכתובה.
מספר אנשי אקדמיה הגיבו אליו בחיוב, בהם האנתרופולוגית סוזן ג'ונסטון, שגרסה כי המפלצת היא גם זכר וגם נקבה מכיוון שיש לה גם "אטרייה" וגם שתי קציצות, המסמלות את שדיה של האלה האם.
הנדרסון פרסם גם כמות משמעותית של דואר שנאה, כולל איומים על חייו, שקיבל בתגובה למכתב.
באוגוסט 2005, בתגובה לפנייה של אחד הקוראים, הוכרז על פרס בסך 250,000 דולר לכל מי שיביא הוכחה אמפירית שישו אינו בנה של מפלצת הספגטי המעופפת (על אף שבדת מפלצת הספגטי המעופפת לא סוגדים לישו).
מאוחר יותר הועלה הפרס לסך של מיליון דולרים אמריקאיים.
תוך שנה מיום שליחת המכתב הפתוח, קיבל הנדרסון אלפי מיילים על מפלצת הספגטי המעופפת.
הוא אמר כי "95 אחוז מהמכתבים היו תומכים, בעוד חמשת האחוזים הנותרים אמרו שאני הולך לגיהנום".
באותה תקופה, האתר שלו זכה לעשרות מיליוני צפיות.
קהילת מפלצת הספגטי המעופפת מתכנסת באתר האינטרנט של הנדרסון ושם חולקת רעיונות ומיומנויות הקשורים לדת.
"אמונות פסטפריאניות" הן לרוב סאטירה על הבריאתנות.
מפלצת הספגטי המעופפת היא דבר מושלם.
מסקנה: מפלצת הספגטי המעופפת, "הוד אטריותה", קיימת.
האמונה המרכזית היא שמפלצת ספגטי מעופפת בלתי נראית ובלתי ניתנת לגילוי יצרה את העולם.
שודדי ים נחשבים לפסטפריאנים המקוריים, והנדרסון טוען שהירידה במספר שודדי הים במהלך השנים היא הגורמת להתחממות הגלובאלית.
רוב האמונות שהציע הנדרסון נבחרו בקפידה כדי ללעוג לטיעונים שמעלים לעיתים קרובות חסידי התכנון התבוני:
למפלצת הספגטי המעופפת אין גוף ואין דמות הגוף, ותאוריה הציוריים מיועדים רק להמחשתה למי שקשה לו לתפוס רעיון זה.
מפלצת ספגטי מעופפת בלתי נראית שלא ניתן לאתרה יצרה את היקום לפני כ-5,000 שנה לאחר ששתתה הרבה.
כל הוכחה שמצביעה על כך שהבריאה עתיקה יותר הושתלה במכוון על ידי המפלצת על מנת לבחון את מאמיניה.
אין זה מכובד ללמד את תורת המפלצת מבלי ללבוש את התלבושת הנבחרת של המפלצת, לבוש פיראטי הולם.
התחממות כדור הארץ, רעידות אדמה, הוריקנים ואסונות טבע אחרים הם תוצאה ישירה של הירידה במספר הפיראטים בעולם מאז המאה ה-19.
המפלצת ממשיכה לטפל בענייניה באמצעות "האטרייה" שלה.
מאמיני דת זו דוגלים בכך שגידול שיער הפנים (זקן) מעצים את האמונה ואף הכרחי במצוות הפסטאיזם.
התפילות מסתיימות ב"ראמן" (מרק אטריות יפני) במקום "אמן".
בגן עדן יש מפעל לחשפניות והר געש של בירה.
הגיהנום מאוד דומה לגן העדן, רק שהבירה חמה ותפלה ולחשפניות יש מחלות מין.
בובי הנדרסון הוא נביא הדת.
כל יום שישי הוא חג דתי.
כיסוי הראש הדתי הוא מסננת פסטה.
כאשר מדידות מדעיות (כגון תיארוך פחמן-14) נלקחות, מפלצת הספגטי המעופפת משנה את התוצאות בעזרת האטריות שלה.
בדצמבר 2005 קיבל בובי הנדרסון מקדמה על סך 80,000 דולר אמריקאי מהוצאת וילארד (השייכת לרנדום האוס) לצורך כתיבת ספר "הבשורה של מפלצת הספגטי המעופפת".
הספר יצא לאור ב-28 במרץ 2006. הספר מרחיב את עיקרי האמונה שפורסמו במכתב הגלוי, ומציג באופן סאטירי פגמים בהסברים אבולוציוניים של הבריאה.
הספר מציע לקורא לנסות את דת הפסטפריאניזם למשך שלושים יום, בציינו כי "אם לא תאהבו אותנו, הדת הקודמת שלכם כנראה תקבל אתכם בחזרה לשורותיה".
על פי אתר האינטרנט של הנדרסון, הספר נמכר במעל 100,000 עותקים.
העיתון סיינטיפיק אמריקן כינה את הספר "מהתלה מתוחכמת על בריאתנות" ותיאר אותו כ"מצחיק מאוד".
על הספר נכתבה ביקורת אוהדת גם בדיילי טלגרף מידי סופר המדע הפופולרי סיימון סינג.
מצדדי הבריאתנות, מצידם, התייחסו אל הספר כאל "לעג לברית החדשה".
בספטמבר 2005 (עוד לפני כתיבת "הבשורה") נפתח מיזם של איסוף תוכן מפסטפריאנים לצורך עריכת ספר בשם "הקאנון החופשי, הספר הקדוש של כנסיית מפלצת הספגטי המעופפת", כמקבילה לביבליה של דתות אחרות (כדוגמת התנ"ך והברית החדשה).
הספר נחתם בשנת 2010 והוא פתוח לצפייה דרך רשת האינטרנט.
ביולי 2011 קיבל תושב אוסטריה את הזכות לחבוש מסננת פסטה על ראשו בזמן צילומו לרישיון הנהיגה.
המאבק נמשך שלוש שנים בהן ביקש לממש את זכותו לחבוש כיסוי ראש דתי בצילומי הרישיון כפי שמתיר החוק האוסטרי.
ביולי 2013 קיבל תושב צ'כיה את אותה הזכות לאחר שטען שהאיסור להצטלם עם מסננת פוגע בזכות לחופש הפולחן.
צ'כיה היא המדינה השנייה שמאפשרת באופן רשמי צילומי רישיון נהיגה עם מסננת לאחר שניסיונות במדינות אחרות, כגון ארצות הברית, נכשלו.
בשנת 2014 אישה ממדינת יוטה שבארצות הברית הצטלמה עבור רישיון נהיגה, כאשר חבשה מסננת פסטה על ראשה.
ב-2 בינואר 2014 הושבע כריסטופר שייפר לכהונת חבר מועצת העיר פומפרט במדינת ניו-יורק, ארצות הברית, כשלראשו מסננת פסטה.
שייפר הודיע כי הוא כומר של כנסיית מפלצת הספגטי המעופפת, והסביר את מעשהו כהצהרה על חופש הדת.
בדצמבר 2015, חברי מסדר מפלצת הספגטי המעופפת קיבלו הכרה מהשלטונות בניו זילנד, ומעתה יוכלו להינשא על פי אמונתם.
בראשית 2018, לאחר מאבק משפטי, הצטלם אזרח ישראלי לדרכונו כשהוא חבוש מסננת פסטה.
בשנת 2018 בית המשפט העליון של הולנד פסק שמפלצת הספגטי המעופפת אינה דת אמיתית אלא סאטירה ולכן לא ניתן להצטלם לדרכון עם מסננת פסטה.
במאי 2019 קבע צבא ארצות הברית כי המאמינים בדת לא יורשו לגדל זקן במהלך שירותם הצבאי, אף על פי שגידול זקן הוא אחד מעיקרי הדת.
מפלצות נגד חייזרים הוא סרט הנפשה ממוחשבת של חברת דרימוורקס, שנוצר בטכנולוגיה של גרפיקת תלת-ממד.
הסרט יצא לאקרנים בארצות הברית ב-27 במרץ 2009. בעקבות הסרט הופקה גם סדרת טלוויזיה בשם "מפלצות נגד חייזרים".
ביום חתונתה של סוזן מרפי, שבו היא אמורה להינשא לחזאי דרק דייטל, סוזן נפגעת ממטאוריט.
בעקבות הפגיעה, סוזן צומחת לפתע לגובה של 15 מטרים.
לאחר הידיעה על פגיעת המטאוריט, הצבא מגיע ולוכד את סוזן.
בינתיים, בחלל, חייזר רדום בשם גלאקסר מחליט לשלוח רובוט אוסף דגימות חד-עין עצום (שמזכיר את המיניונים), לכדה"א למטרות לא ברורות.
צבא ארה"ב מחליט להתיידד עם הרובוט הענק, אך הרובוט קם ומתחיל במסע ההרס שלו ברחבי סן פרנסיסקו.
בתגובה מחליט נשיא ארה"ב לשלוח את המפלצות כדי לעצור את הרובוט ולהשמיד אותו, דבר המצליח להן.
כאשר החזאי דרק דייטל שובר לסוזן את הלב, סוזן אומרת למפלצות שזה לא דבר כל-כך גרוע בלהיות מפלצת, אך פתאום גלאקסר חוטף אותה ומרסן את חרקוזאורוס.
בתגובה מחליטות המפלצות להציל את כדה"א ואת סוזן, ומצליחים כולם להרוג את גלאקסר.
בנוסף, חרקוזאורוס הפך ליצור ענק מכונף, המזכיר את מות'רה.
+שםתיאורמדבבים באנגליתמדבבים בעבריתסוזן מרפי / עצונומיקההגיבורה של הסרט.
אישה שנפגעה ממטאוריט "קוואנטוניום" רדיואקטיבי ביום חתונתה, צמחה לגובה 15 מטרים ובעלת חוזק-על.
פרודיה על הסרט Attack of the 50 Foot Woman.ריס וית'רספוןדקלה הדרב.ו.ביצור דמוי ג'לי, בלתי ניתן לחיסול ומעכל את כל מה שנקרה בדרכו, נטול מוח ועל כן האתנחתא הקומית בחבורה.
פרודיה על הסרט The Blob.סת' רוגןיובל סמוד"ר ג'וקמדען מבריק שנטל תרופה שרקח והפך לתיקן בגודל אנושי.
פרודיה על הסרט הזבוב.יו לוריאוהד שחרהחוליה החסרהיצור שחציו דג וחציו קוף.
נמצא קפוא בקרחון על ידי מדענים וברח משם ללגונה בקוקו ביץ'.
פרודיה על הסרט היצור מהלגונה השחורה.ויל ארנטאמנון וולףגנרל מונגרגנרל בצבא ארצות הברית, מנהל את המתקן הסודי שבו מחזיקים את המפלצות שיילחמו בחייזרים ביום פקודה.קיפר סאת'רלנדצביקה שוורצברגגלקסארהאויב בסרט.
מעוניין באיסוף "קוואנטוניום" כדי לייצר צבא שיבוטים שישתלט על כדור הארץ.ריין וילסוןשמחה ברבירוהמחשהמחשב של גלקסאר.איימי פולרהילה מערביהנשיא האת'וויינשיא ארצות הברית.
מוצג כאימפולסיבי ולא חכם במיוחד.סטיבן קולברגלעד קלטרדרק דייטלארוסה של סוזן.
חזאי מקומי שמחפש להזניק את הקריירה שלו ושם את עצמו לפני סוזן.פול ראדעמוס שובקארל מרפיאביה של סוזן.
רגשני למדי.ג'פרי טמבורדב רייזרונדי מרפיאמה של סוזן.ג'ולי וייטענת וקסמןקייטיאישה שבמהלך דייט שלה עם קות'ברט נתקלת בנחיתה של החללית של גלקסאר.רנה זלווגרעדי קוזלובסקיקות'ברטחבר של קייטי.ג'ון קרסינסקיכתב חדשותאד הלמס
מפלצת בפריז הוא סרט אנימציה צרפתי בתלת מימד שיצא לאקרנים בשנת 2012.
העלילה מתרחשת בפריז שנת 1910, אחת מתקופות הזוהר של עיר האורות, העיר מוצפת בעקבות עליית נהר הסן על גדותיו בשיטפון 1910 בפריז.
אמיל, בעל קולנוע ביישן וראול נהג שליחויות מעניין בעל מכונית מגניבה, מוצאים את עצמם במצוד אחר מפלצת שהם יצרו בעצמם ומטילה אימה על האזרחים.
לעזרתם מתגייסת לוסיל כוכבת הקברט, וקוף חכם להפליא ורגזן בשם צ'ארלס השייך למדען נעלם, בשיאו של המצוד מתברר שהמפלצת היא בכלל פרעוש ענקי נחמד.
הם מחליטים להציל את המפלצת ולעזור לה להימלט מראש העיר שנחוש לשים את ידו עליה על מנת להאדיר את שמו, ברגעים המרתקים של הסרט נפגשים הגיבורים במגדל אייפל הרטוב למרוץ ביניהם על גורלה של המפלצת.
דמות מדבב בגרסה הצרפתית מדבב בגרסה העברית לוסיל ונסה פאראדי אילנית גרשון פרונקר מתיו שדיד ניסו שליו ראול גד אלמליח יובל סגל אמיל פרנסואה קלוזה ערן מור מוד לודווין סנייה רויטל זלצמן
מפלצת של מלון הוא סרט קולנוע מונפש בתלת-ממד של חברת סרטי קולומביה, שיצא לאקרנים לראשונה ב-28 בספטמבר 2012. את הסרט ביים גנאדי טרטקובסקי והפיקה מישל מורדוקה.
הסרט הוביל ליצירת זיכיון מדיה שכולל בנוסף אליו עוד שלושה סרטים באורך מלא (מפלצת של מלון 2, מפלצת של מלון 3: יוצאים לחופשה ומפלצת של מלון: הפוך על הפוך), סרטים קצרים, סדרת טלוויזיה (מפלצת של מלון: הסדרה), משחקי וידאו ועוד.
דרקולה (אדם סנדלר) הוא המנהל של מלון המפלצות טרנסילבניה, מלון חמישה כוכבים אשר באות אליו מפלצות במטרה להגן עליהן מבני האדם בזמן שהן נופשות.
דרקולה אירח כמה מפלצות מוכרות כגון: פרנקנשטיין (קווין ג'יימס) ואשתו (פראן דרשר), מורי המומיה (סי-לו גרין), ויין וונדה אנשי הזאב (סטיב בושמי ומולי שאנון), גריפין הבלתי נראה (דייוויד ספייד), ביגפוט, הכתם ועוד כדי לחגוג את יום הולדתה ה-118 של בת דרקולה, מייוויס (סלינה גומז).
חלומה של מיוויס הוא לצאת אל העולם הגדול, מה שאביה לא הרשה לה בעקבות אירוע נורא מעברו שנגרם על ידי בני האדם השוכנים בחוץ.
בגיל 118, מייויס אמורה לקבל מתנה שאימה השאירה אחריה.
ג'ונתן מספר לדרקולה על אגדה שנקשרה לשמה של טירה מסוימת בה ביקר.
לפי האגדה, שני ערפדים נפגשו, ונאמר עליהם שלא היו שתי נשמות שהתאימו יותר אחד לשנייה.
אבל הם נהרגו בשרפה שיצרו בני האדם, בגלל הפחד מפני הערפדים.
שדרקולה אומר לג'ונתן שהאגדה טועה, ומגלה לו שהוא היה הערפד שנפגש עם האישה, ורק היא, מרתה, נהרגה באותה שרפה.
לאחר שמייוויס וג'ונתן מתנשקים, עכברתו של השף קווזימודו, מגלה שהוא בן אדם וחושפת את זהותו האמיתית.
דרקולה כועס על שפגע בו ונישק את ביתו, אחרי ששיתף אותו בעברו, וג'ונתן, מחשש שדרקולה ימצוץ את דמו אם לא יאמר זאת, אומר למייוויס, שרצתה להישאר אפילו לאחר שהיא מגלה מי הוא באמת, שהוא שונא מפלצות ומסתלק.
לאחר מכן הם מדברים על הגג, ומגלים מהי המתנה שנשארה ממרתה.
המתנה היא ספר, ספר קצר שבו מסופר על שני ערפדים, שנפגשו בשמי הלילה, וידעו שהם יהיו בעל ואישה, אהבה ממבט ראשון, כלומר זינג.
מרתה כתבה למייוויס שזינג יש רק פעם בחיים.
מייוויס מספר לאביה שהיא חשבה שהרגישה זינג כלפי ג'ונתן - אך כנראה זה לא היה הדדי.
דרקולה מבין את טעותו ומשכנע את פרנקנשטיין, מורי המומיה, איש הזאב, והבלתי נראה להצטרף אליו.
הם נכנסים למכונית ורוצים לתפוס את ג'ונתן, לפני שייעלם.
הם יודעים שהשמש עולה, ודרקולה מחליט להסתכן.
הם מגיעים למקום בו מתרחש 'פסטיבל מפלצות', של בני האדם, שבו גם תלויות כתובות שמעודדות מפלצות.
פרנקנשטיין עושה רעש, עולה על בלון פרנקנשטיין ענקי ומספר לכולם על המצב, ועל כך שדרקולה האמיתי נמצא למטה.
האנשים למטה חושבים על רעיון.
כל האנשים המחופשים לדרקולה עומדים בשורה, ואנשים מאחוריהם מרימים את גלימותיהם ויוצרים מתחתן שורה ארוכה של צל, ומעודדים אותו.
דרקולה המופתע רץ מהירות ערפדית שומע קריאות מעודדות בשורה הארוכה.
לבסוף, הוא מגיע לשדה התעופה, וכעטלף, ממריא לשמיים, בעקבות המטוס, שעליו נמצא ג'ונתן.
לבסוף הוא מגיע- פגוע ופצוע מהשמש, משתלט בראייתו על הטייס, ומסביר לג'ונתן ברמקול הטייס שבינו לבין מייוויס 'זינג'.
ג'ונתן מבין, ובעזרת כוח ההפנוט של דרקולה הם עוצרים לג'ונתן בטענה שהם מתדלקים.
ג'ונתן ודרקולה מגיעים למלון, ג'ונתן מסביר למייוויס מה קרה, ויחד הם הולכים למסיבתה של מייוויס.
אדם סנדלר - בתפקיד דרקולה, אביה של מייוויס.
סלינה גומז - בתפקיד מייוויס, בתו של דרקולה, מאוהבת בג'ונתן.
אנדי סמברג - בתפקיד ג'ונתן, נער רגיל שהגיע למלון המפלצות.
קווין ג'יימס - בתפקיד פרנקי.
סי-לו גרין - בתפקיד מורי, המומיה.
סטיב בושמי - בתפקיד וויין, איש זאב.
מולי שאנון - בתפקיד וונדה, אשת זאב.
קוואזימודו, שריון - עמי מנדלמן
מייביס הקטנה - לורה שופוב
נורית בנאי קורן, נועם טל, בר סביר, אורנה כץ, אורלי קטן,
קובי ליקורמן, טליה ברקאי, אמנון וולף, רועי קפלן מנדלמן,
מפלצות בע"מ הוא זיכיון המבוסס על סדרת סרטי הנפשה של חברת וולט דיסני.
עלילת הסרטים עוסקת במפעל מפלצות שמפחיד ילדים קטנים, והופך את צרחות האימה שלהם לאנרגיה.
הסיפור מתמקד במפעל בשם "מפלצות בע"מ" שמפחיד ילדים כדי לספק אנרגיה מצרחותיהם.
הסיפור מתחיל כשסאלי ומייק, מפלצות שעובדות במפעל "מפלצות בע"מ", יצאו למפעל בבוקר.
הם, כהרגלם, נכנסו לחדרי ילדים קטנים והצליחו להפחיד אותם.
רנדי, מפלצת מרושעת בעלת גוף של לטאה שעובד במפעל, ראה את הצלחותיהם של מייק וסאלי וקינא בהם.
לאחר העבודה סאלי חזר לביתו.
פתאום הוא שם לב שילדה קטנה בשם בו, אותה הוא ניסה להפחיד בזמן העבודה, עקבה אחריו מחדרה עד ביתו.
סאלי ניסה להחזיר את בו לחדרה, אך לא מצא את דלת הכניסה.
הוא גילה שרנדי ומר ווטרנוז, מנהל המפעל המרושע, החזיקו את מייק כבן ערובה ושחרר אותו בעזרתה של בו.
שלושתם מצאו את דלת חדרה של בו, אך ברגע האחרון עצרו אותם רנדי ומר ווטרנוז.
סאלי שוחח עם מר ווטרנוז, והקליט אותו אומר שלא אכפת לו שימותו ילדים בשביל אנרגיה.
סאלי חשף את הקלטת בפני האגודה לזכויות הילד, והם אסרו את מר ווטרנוז.
הסרט הכניס $526,366,597 והופץ על ידי חברת וולט דיסני.
הסיפור מתחיל כמה שנים לפני הסרט הראשון.
מייק, שהיה תלמיד בבית הספר, ביקר במסגרת סיור בית ספרי ב"מפלצות בע"מ".
בסיור, הכיתה פגשה את פרנק מקי, מפחידן שנכנס לעולם האנושי כדי להפחיד את הילדים בלילה, קוצר את הצרחות שלהם, וממיר אותם לאנרגיית גז בעיר "מפלצופוליס".
כשפרנק נכנס לחדר של ילד אנושי כדי להפחיד אותו, מייק נכנס יחד איתו לחדר (למרות שהיה לו אסור), בלי שפרנק שם לב.
פרנק הצליח להפחיד את הילד ופתאום שם לב שמייק נכנס יחד איתו לחדר.
הוא נזף במייק, אבל התרשם מיכולת ההתגנבות שלו.
פרנק העניק למייק כובע של סטודנט באוניברסיטת המפלצות כאות הערכה על גבורתו של מייק.
לאחר כמה שנים, מייק התחיל ללמוד באוניברסיטת המפלצות, אותה סיים לאחר כמה שנים.
בסוף הסרט, מייק מוצג כבוגר האוניברסיטה שעובד במפעל מפלצות בע"מ לאחר שעבר הרפתקאות רבות באוניברסיטה.
הסרט השני נגמר בנקודה בה הסרט הראשון מתחיל.
הסרט הכניס $743,559,607 והופץ על ידי חברת וולט דיסני וחברת פיקסאר.
הסדרה מתרחשת מיד לאחר אירועי הסרט "מפלצות בע"מ".
בעיר מפלצופוליס נוצרת אנרגיה חשמלית באמצעות קול צחוק.
טיילור טאסקמון, בוגר מכללת המפלצות, עובד בתור מכונאי בצוות המתקנים, וחולם לעבוד יחד עם הגיבורים שלו מייק ווזאבסקי וג'יימס פ.
מפלצות בע"מ: המכונית החדשה של מייק
הסרטון עוקב אחר מייק, אשר קנה מכונית חדשה בעלת שישה גלגלים.
מייק שכבר לא יכול לחכות להראות אותה לסאליבן, מזמין אותו לנסיעה הראשונה במכונית.
במהלך הסרט רואים את הנסיעה של מייק וסאליבן במכונית, ואת העובדה שמייק אינו יודע לשלוט בה.
בית ספר למפלצות: מסיבת השנה
בסרטון זה מייק וסאלי עוזרים לחברי "אוזמה קאפה" לארגן מסיבה ענקית בבית האחווה שלהם תוך שהם מתגנבים לבית האחווה "רואר אומגה רואר" ולוקחים את כל האוכל והאורחים כדי למלא את המסיבה.
סרט אתר Rotten Tomatoes אתר Metacritic מפלצות בע"מ 96% 79% בית ספר למפלצות 80% 65% סיכום דירוגים לממוצע 88% 72%
שני הסרטים זכו לביקורות חיוביות בשני האתרים.
באתר Rotten Tomatoes שני הסרטים קיבלו בממוצע ציון 87%, שהוא ציון טוב במיוחד.
בעקבות שני הסרטים נוצרו משחקי וידאו רבים, והם:
קבוצת צרחותפלייסטיישן, Microsoft Windows, פלייסטיישן 2מפלצות בע"מ.
זירת צרחותGameCubeמפלצות בע"מGame boy color, Game boy advance, פלייסטיישן 2מפלצות בע"מ.
ריצהאייפון, אייפוד טאץ', אייפוד טאץ'Disney Infinityפלייסטיישן 3, Xbox 360, Wii, Wii U, נינטנדו 3DS
מייק וסאלי באים להציל!" הוא מתקן בפארק ההרפתקה הקליפורנית של דיסני.
המתקן מיועד לילדים קטנים, והוא נמצא בשטח המתקנים שנועדו לגיל הרך.
במתקן מופיעות הדמויות מייק וסאלי מהסרטים "מפלצות בע"מ" ו"בית ספר למפלצות" ומצילות את הנוסעים מסכנות.
הבמה המצחיקה של מייק הוא מתקן בפארק ממלכת הקסם של דיסני באורלנדו.
המתקן הוא מופע ישיבה שבו מייק ווזובסקי בכבודו ובעצמו עולה לבמה למופע קומדיה עם בדיחות מאולתרות שבו הוא משתף את הקהל.
מפלצות נגד חייזרים הוא זיכיון מדיה של חברת דרימוורקס.
הזיכיון ממוקם במקום ה-13 ברשימת הזיכיונות הרווחיים ביותר של דרימוורקס, נכון לתאריך 26 ביוני 2014. הזיכיון עוסק בהרפתקאותיה של סוזן מרפי, בת אדם שנפגעה ממטאור וגדלה לגודל 15 מטר.
הזיכיון כולל את סרט הקולנוע מפלצות נגד חייזרים.
סוזן מרפי, בחורה מארצות הברית החליטה להתחתן עם חזאי בשם דרק דייטל.
ביום החתונה, מטאור נחת על סוזן.
באופן מפתיע היא איננה מתה, אלא גדלה לגודל 15 מטרים.
צבא ארצות הברית שמע על גדילתה של סוזן ועל פגיעת המטאור, ושלח חיילים למקום החתונה.
הצבא תייג את סוזן כמפלצת, ולכד אותה.
ממשלת ארצות הברית נתנה לסוזן את הכינוי "עצונומיקה" (במקור: Ginormica), ומסרה אותה לבסיס צבאי.
גנרל מונגר, ראש הבסיס, שם את סוזן בחדר יחד עם בועה בת אלמוות בשם ב.ו.ב, מדען בעל ראש ג'וק ו'החוליה החסרה' - מפלצת שהיא שילוב של קוף ודג וחרקוזאור, זחל ענק.
בינתיים, בחלל, חייזר מרושע בשם גלאקסאר שלח הודעה לעיתונות בכדור הארץ על כך שהוא תכנן להרוס את כדור הארץ יחד עם צבאו.
נשיא ארצות הברית, האת'ווי, שלח את סוזן, ב.ו.ב, דוקטור ג'וק, החוליה החסרה ואת חרקוזאור לעצור את גלאקסאר וצבאו מלהרוס את כדור הארץ.
סוזן, ב.ו.ב, החוליה החסרה, דוקטור ג'וק וחרקוזאור טסו בחללית ששייכת לצבא ארצות הברית למפקדתו של גלאקסאר.
הם שכנעו אותו לא להרוס את כוכבם, והחזירו את השלום לכדור הארץ.
סרט אתר Rotten Tomatoes אתר Metacritic מפלצות נגד חייזרים 72% 56% סיכום דירוגים לממוצע 72% 56%
הסרט קיבל ביקורות בינוניות בשני האתרים.
באתר Rotten Tomatoes הוא קיבל ציון סביר, וב-Metacritic הוא קיבל ציון שנחשב נמוך.
'מפלצות נגד חייזרים' היא סדרת טלוויזיה שנוצרה בטכניקת אנימציה ממוחשבת ונושאת את שם הזיכיון.
עלילת הסדרה מתרחשת לאחר עלילת הסרט "מפלצות נגד חייזרים" והיא מספרת על עלילותיהם של סוזן, ב.ו.ב, חוליה ודוקטור ג'וק שמצילים את העולם מנבלים שונים שמנסים לכבוש אותו.
הנבלים העיקריים בסדרה הם החייזרים, ששולחים מפלצות וחייזרים שונים להרוג את סוזן, ב.ו.ב, חוליה ודוקטור ג'וק.
מפלצות נגד חייזרים: המוטציה מהחלל החיצון
'מפלצות נגד חייזרים: המוטציה מהחלל החיצון' (במקור: Monsters vs.
Aliens: Mutant Pumpkins from Outer Space) היא סדרת טלוויזיה שנוצרה בטכנולוגיית אנימציה ממוחשבת.
'מפלצות נגד חייזרים: המוטציה מהחלל החיצון' היא סדרת הטלוויזיה הראשונה ששודרה בעקבות הסרט 'מפלצות נגד חייזרים'.
הסדרה מספרת על עלילותיהם של ב.ו.ב, סוזן, החוליה החסרה וחרקוזאור לאחר אירועי הסרט 'מפלצות נגד חייזרים'.
בסדרה, סוזן חזרה אל ביתה וגרה בו יחד עם בעלה, וב.ו.ב, החוליה החסרה וחרקוזאור נלחמים עם חייזרים שמאיימים על כדור הארץ.
הפרק הראשון של הסדרה שודר בתאריך 26 באוקטובר 2009.
'מפלצות נגד חייזרים' הוא משחק וידאו שנוצר ושווק על ידי חברת Beenox וחברת Amaze Entertainment.
את המשחק ניתן לשחק במחשב עם מערכת הפעלה של Microsoft Windows, בפלייסטיישן 3, בפלייסטיישן 2, ב־xbox ובנינטנדו DS.
במשחק ניתן לשחק את סוזי, ב.ו.ב, החוליה החסרה וחרקוזאור שנלחמת במפלצות ענקיות שמנסות להרוג אותה ובחייזרים מהחלל שמנסים לכבוש את כדור הארץ.
המשחק עוקב אחרי עלילת הסרט בצורה מדויקת, ומתעד את כל האירועים שקרו בסרט.
משחק וידאו נוסף הוא 'Super Star Kartz' שהוא משחק וידאו שבו דמויות מסרטים שונים של דרימוורקס ודיסני מתאחדים כדי לנצח רשעים שרוצים להרוג אותם (רשעים שלא מופיעים בסרטים של דרימוורקס).
במשחק מופיעת הדמויות סוזי, ב.ו.ב, החוליה החסרה וחרקוזאור לצד דמויות מהזיכיונות מדגסקר, שרק ועידן הקרח.
'פריצתו הגדולה של ב.ו.ב' (במקור: B.O.B.'s Big Break) הוא סרט קצר שצולם בעקבות יציאת הסרט 'מפלצות נגד חייזרים'.
הסרט הקצר שודר בערוץ ניקלודיאון.
בסרט הקצר מופיעים ב.ו.ב, סוזן, החוליה החסרה וחרקוזאור כלואים על מטוס, לאחר שנחטפו על ידי אויב לא ידוע.
ב.ו.ב משתמש בכוחותיו כג'וק, פותח את דלת המטוס ומשחרר את שאר חבריו.
עלילת הסרט 'B.O.B.'s Big Break' מתרחשת לאחר אירועי הסרט 'מפלצות נגד חייזרים'.
הסרט הקצר שודר בארצות הברית בליל כל הקדושים 2009. הסרט נקרא 'פריצתו הגדולה של ב.ו.ב' מכיוון שב.ו.ב הוא הכוכב בסרט, הסרט הוא הפריצה שלו, וגם מפני שב.ו.ב פורץ את דלת המטוס ומציל אותו ואת חבריו.
מפלצת של מלון 2 הוא סרט אנימציה ממוחשבת של חברת סרטי קולומביה.
זהו סרט ההמשך לסרט הפנטזי-קומי "מפלצת של מלון" מ-2012. הוא בוים על ידי גנאדי טרטקובסקי ותסריטו נכתב על ידי רוברט סמיגל ואדם סנדלר.
אירועי הסרט נפתחים כשנה לאחר אירועי הסרט הראשון, בחתונה של מיוויס וג'וני.
לאחר החתונה מיוויס מספרת לדרקולה שהיא בהריון, ונולד לה ולג'וני בן זכר ושמו דניס (דניסוביץ' בשמו הערפדי).
דניס מתבגר מעט ודרקולה מגלה שמיוויס וג'וני מתכננים לעזוב לקליפורניה, היכן שמיוויס חושבת שדניס ישמח יותר, מפני שהוא אינו מגלה שום סימן לכוחות ערפד.
נחוש לשנות את רוע הגזרה, מוציא דרקולה את ג'וני ומיוויס אל מחוץ לטרסילבניה כדי לחפש עבורם מקום מגורים, ובזמן הזה מאמן דרקולה את דניס כדי שיהיה ערפד, יחד עם חבריו: ויין איש הזאב, פרנקי פרנקנשטיין, גריפין הבלתי-נראה, מורי המומיה וג'לי שמצטרף אל החמישה.
כל אחד בתורו מנסה להראות לדניס צדדים מפלצתיים אולם נכשל מפאת היותו חלוד בהפחדות.
דניס מצדו, מתעניין בגיבורי על כמו באטמן ובתוכנית טלוויזיה חינוכית לילדים בשם "מיסטר עוגה".
כדי להוציא מדניס את "הצד הערפדי" שלו, לוקח אותו דרקולה למחנה קיץ לערפדים, שם מטפסת החבורה על מגדל רעוע, ומהמגדל הזה זורק דרקולה את דניס בתקווה שיהפוך לעטלף ויעוף, דניס לא מצליח ובשנייה האחרונה תופס אותו דרקולה ומציל אותו, אך גם ממוטט את המגדל ומצית שרפה במחנה.
סרטון של דניס נופל מהבניין מתפשט באינטרנט ומגיע אל ג'וני ומיוויס, ומיוויס מחליטה לחזור על מנת לקחת את דניס מידיו של דרקולה.
דניס, שחושב שסבו מאוכזב ממנו, מנסה להפוך לעטלף ולעוף, אך נכשל.
כמה ימים לאחר מכן, חוגג דניס את יום הולדתו החמישי בו יתגלה האם הוא יהיה ערפד או לא, ודרקולה מגלה שמיוויס הזמינה את אביו, ולאד, שדוגל בשנאה עזה כלפי בני האדם.
דרקולה מסווה את ג'וני בתור ערפד ואת משפחתו בתור זומבים, ואכן, אביו ולאד אינו מבחין בהבדל.
דניס מחליט לברוח ליער עם ויני, בתו של ויין ו"הזינג" של דניס.
לאחר שאחד ממשרתיו של ולאד תוקף את ויני, דניס הופך לערפד ומביס אותו.
בעקבות היללות כל משרתיו של ולאד מגיעים ליער, וכך גם דרקולה וכל המפלצות.
דניס מביס את המשרתים של ולאד וולאד עצמו מתרשם ומתנצל בפני בנו על הבורות שלו.
לאחר מכן מיוויס מכריזה שהם נשארים בטרנסילבניה וכולם חוגגים את יום הולדתו של דניס.
גנאדי טרטקובסקי, במאי הסרט דיבר באוקטובר 2012 על האפשרות של סרט המשך.
ב-9 בנובמבר 2012, הוכרז כי סרט המשך מתוכנן לצאת ב-25 בספטמבר 2015. ב-12 במרץ 2014, הוכרז כי טרטקובסקי יחזור לביים את סרט ההמשך.
לפני שיצא הסרט אמר המפיק שהצוות דן לגבי סרט המשך לסרט השני (שיהיה השלישי בסדרה), וב-2 בנובמבר 2015 הוכרז שמפלצת של מלון 3: יוצאים לחופשה יצא לאור ב-21 בספטמבר 2018. עם זאת הוכרז שגנאדי טרטקובסקי לא יביים את הסרט.
מפלצות יוניברסל (Universal Monsters) הוא השם שניתן לסרטי מדע בדיוני, וסרטי אימה שהופקו על ידי אולפני יוניברסל בשנים 1923 עד 1960.
הסדרה החלה עם הגיבן מנוטרדאם ופנטום האופרה, ששניהם היו סרטים אילמים בכיכובם של לון צ'ייני.
אולפני יוניברסל הפיצו בהמשך סרטים על דמויות כדרקולה, פרנקנשטיין, המומיה, הרואה ואינו נראה, איש הזאב, היצור מהלגונה השחורה ואחרים.
כאשר בין השחקנים הנודעים היו בלה לוגוסי, בוריס קרלוף ולון צ'ייני הבן.
בשנת 2012 יוניברסל הצהירו על החייאת יקום המפלצות והפקת סרטי אתחול חדשים, עם זיכיון קולנועי לעולם משותף שמאגד סדרת סרטי מפלצות בכיכובם של אנסמבל שחקנים.
בשנת 2016 יצא לדרך אתחול מחודש נוסף של יקום המפלצות, המכונה היקום האפל.
סרטי האימה ההוליוודיים ובמיוחד אלו שהופקו ב"אולפני יוניברסל" פרחו וזכו להצלחה רבה מאוד.
בתקופה זו הפיקה יוניברסל קלאסיקות של סרטי אימה מוצלחים בכיכובם של לון צ'ייני האב והבן, בוריס קרלוף ובלה לוגוסי.
אחת מהצלחותיהם המוקדמות של אולפני יוניברסל בהפקת סרטי אימה היה בסרט משנת 1923 "הגיבן מנוטרדאם", בכיכובו של לון צ'ייני כקווזימודו וההפקה נודעה בשאפתנות הגדולה ובבניית סט צילומים אדיר ממדים ששחזר את אווירת פריז של המאה ה-15.
ההצלחה תורגמה להצלחה בקופות והאולפנים הפיקו בהמשך את "פנטום האופרה", שעלה לאקרנים בשנת 1925 בכיכובו של לון צ'ייני.
לאחר מותו של לון צ'ייני בשנת 1930 האולפנים ליהקו שחקנים אחרים כדוגמת קונראד וויידט הגרמני שהופיע בסרטם של האולפנים, "האיש שצחק" משנת 1928.
חרף תקופת השפל הגדול, מפיק האולפנים קארל לימל הבן הפיק את הסרט "דרקולה" ואת "פרנקנשטיין", שניהם משנת 1931 שהעניקו הצלחה רבה לאולפנים.
הצלחת הסרטים הזניקה מאוד את הקריירה של השחקנים בלה לוגוסי (דרקולה) ובוריס קרלוף (פרנקנשטיין) ויוצרי הסרטים המשיכו לייצר סדרת סרטי מפלצות בכיכוב השניים ובאותה עת סייעה לקריירות של שחקנים כדוגמת ליונל אטוויל, דווייט פריי, אדוורד ואן סלואן וג'ון קראדין.
בשנת 1932 הופק הסרט "המומיה" בכיכובו של קרלוף, שלאור הצלחתה הופקה טרילוגיית סרטים בהתבסס על סיפוריו של אדגר אלן פו, "רציחות ברו מורג" (1932) בכיכובו של בלה לוגוסי, "החתולה השחורה" (1934) ו"העורב" (1935).
הסרט "הרואה ואינו נראה" מ-1933 היה לתופעה ולהיט קולנועי וגרר אחריו שלל המשכונים.
מכל סרטי המפלצות של יוניברסל, הסרטים המוצלחים ביותר היו סרטי פרנקנשטיין, שהסרט "כלתו של פרנקנשטיין" מ-1935 זכה לביקורות מהללות.
סדרת הסרטים השנייה בהצלחתה הייתה סרטי דרקולה שההמשכון הראשון לסרט דרקולה יצא בשנת 1936 ונקרא "בתו של דרקולה".
עקב קשיים פיננסיים שונים וכישלונות בבתי הקולנוע, סדרת סרטי האימה של יוניברסל החלה לאבד מהצלחתה.
סרטי האימה של יוניברסל המשיכו לאורך שנות ה-40 בסרטים כגון "איש הזאב" (1941), שעל אף שלא היה הסרט הראשון שעסק בנושא איש הזאב, ודאי שהיה המשפיע ביותר עד אז.
יוניברסל המשיכו בסדרות כ"סדרת פרנקנשטיין" בה כיכב בוריס קרלוף, שחקן אנגלי בשם "הנרי פראט" אשר סיגל לעצמו חזות מאיימת ושרידי מבטא זר, והפחיד דורות של אמריקנים בתפקיד המפלצת המצולקת שנוצרה על ידי ד"ר פרנקנשטיין.
רוב סרטי האימה שנוצרו בשנים אלו נחשבו באותה תקופה ליצירות שמטרתן מסחרית ולא אמנותית, עם זאת, סרטים אלו יצרו שפה קולנועית, דימויים ותבניות, שנותרו כנכסי צאן ברזל של הקולנוע עד היום.
בשנות ה-40 סדרת סרטי האימה המוצלחת ביותר של האולפנים הייתה סרטי איש הזאב.
בשנת 1941 יצא הסרט איש הזאב, בכיכובו של לון צ'ייני הבן שצעד בעקבות אביו והיה לכוכב סרטי אימה.
בשנת 1943 הופק הסרט "פנטום האופרה", שהיה רימייק בכיכובו של קלוד רייני כהפנטום, הסרט היה יותר סרט מוזיקלי מאשר סרט אימה.
סרטי פרנקנשטיין ואיש הזאב זכו להמשכונים כדוגמת "רוחו של פרנקנשטיין" (1942), "פרנקנשטיין פוגש את איש הזאב" (1943), "בנו של דרקולה" (1943) והסרט "יד המומיה" (1940) היווה אף הוא המשכון לסרט האימה המצליח, "המומיה".
באותה עת חשבו אולפני יוניברסל על איחוד מפלצות ודמויות האימה לסרטים ייעודיים ואלה התאחדו בסרטים "בית פרנקנשטיין" (1944) ו"בית דרקולה" (1945).
לקראת סוף העשור יצא לאקרנים סרט הקומדיה "אבוט וקוסטלו פוגשים את פרנקנשטיין" (1948) ולאורך שנות ה-40 יוניברסל הפיקה 35 סרטים.
בשנות ה-50 אולפני יוניברסל חדלו מהפקת מרבית סרטי האימה שלהם והתמקדו בדמויות האיש הבלתי נראה והמומיה.
לאחר הצלחת סרט האימה "הלגונה השחורה" משנת 1954 יקום המפלצות וסרטי האימה של יוניברסל זכה להצלחה מחודשת והאולפנים המשיכו בהפקת סרטי אימה שונים.
בשנת 1973 אולפני יוניברסל הפיקו מיני סדרת טלוויזיה בת שני חלקים בשם "פרנקנשטיין: הסיפור האמיתי" עבור רשת NBC בכיכובו של ג'יימס מייסון.
ב-1979 יצא לאור הסרט "דרקולה" בכיכובם של פרנק לנגלה ולורנס אוליבייה.
בשנים 1999 ו-2001 בהתאמה סרטי הקולנוע "המומיה" ו"המומיה חוזרת" זכו להצלחה מסחרית והיוו רימייק רופף על הסרט משנת 1932 בכיכובו של בוריס קרלוף בתור המומיה.
הסרט במקור נועד להיות חלק מסדרת סרטי אימה דלת תקציב, אך בסופו של דבר הפך לסרט הרפתקאות שובר קופות עם קטעי אימה קלים.
ההצלחה היחסית הביאה להפקת "המומיה: סדרת האנימציה" וספין-אוף "מלך העקרבים".
שבע שנים לאחר מכן, הפרק השלישי, "המומיה: שובו של קיסר הדרקון", יצא באוגוסט 2008.
בשנת 2004 סטיבן סומרס ביים את הסרט "ואן הלסינג" בכיכובם של יו ג'קמן וקייט בקינסייל.
בסרט הופיעו דמויות מיתולוגיות כדרקולה וכלותיו, איש הזאב והמפלצת של פרנקנשטיין.
הסרט היווה הומאז' למפלצות הקלאסיות של יוניברסל וחרף ביקורות מעורבות זכה להצלחה קופתית מרשימה.
בשנת 2010 יצא הסרט איש הזאב בכיכובם של בניסיו דל טורו אנתוני הופקינס, אמילי בלאנט והוגו וויבינג.
בשנת 2012 אולפני יוניברסל הכריזו על תוכניות לאתחול סרטי המומיה ואתחול לואן הלסינג.
באוקטובר 2014 יצא לאקרנים הסרט "דרקולה: ההתחלה" בכיכובו של לוק אוונס שזכה לביקורות מעורבות והאולפנים שהביעו התעניינות בהפקת סרט המשך, כחלק מיקום קולנועי למפלצות יוניברסל, החליטו על הפקת יקום קולנועי משותף.
כחלק משלב האתחול למפלצות יוניברסל, סרטי יוניברסל מתכננים הפקת סרט על דמות הרואה ואינו נראה.
בפברואר 2016 נודע כי ג'וני דפ לוהק לתפקיד גריפין.
ביוני 2017 יצא לאקרנים "המומיה", כסרט חדש ביקום המפלצות המשותף של אולפני יוניברסל.
במאי 2017 יוניברסל העניקו ליקום את השם "יקום אפל" (Dark Universe) עם ג'וני דפ בתור הרואה ואינו נראה וחאווייר ברדם בתור המפלצת של פרנקנשטיין.
על פי ההצהרה לתקשורת שהוציאו אולפני יוניברסל, המומיה מהווה לסרט הראשון ביקום המפלצות המחודש ובמסגרתו סבסטיאן לליו יביים סרט אתחול ל"כלתו של פרנקנשטיין".
בסרט "המומיה" טום קרוז גילם חייל בשם ניק מורטון, ראסל קרואו גילם את ד"ר הנרי ג'קיל, בעוד סופיה בוטלה גילמה את המומיה.
סרטי היקום המחודש, תוכננו להכיל עלילה משותפת שבכל אחת מהן נוטל חלק ארגון רב-לאומי מסתורי בשם Prodigium שמטרתו לרדוף את המפלצות ביולי 2019 נודע שהאולפנים זנחו את הפקת סרטי היקום ויתמקדו בהפקת סרטי מפלצות נפרדים.
סרט תאריך יציאה לאקרנים הכנסותדירוג של כל הזמנים תקציב הערות צפון אמריקה שאר העולם סך הכול צפון אמריקה סך הכול המומיה 9 ביוני 2017 74,502,100 דולרים 275,188,893 דולרים 349,690,993 דולרים 125 מיליון דולר
מפלצת הכסף הוא סרט קולנוע אמריקאי מ-2016 בבימויה של ג'ודי פוסטר.
בסרט מככבים ג'ורג' קלוני, ג'ק אוקונל, ג'וליה רוברטס, דומיניק וסט, קטרינה בלף וג'יאנקרלו אספוזיטו.
במהלך שידור חי של תוכנית הטלוויזיה "מפלצת הכסף" בהנחייתו של גורו ההשקעות לי גייטס (ג'ורג' קלוני) פורץ לאולפן צעיר חמוש (ג'ק אוקונל) ולוקח כבן ערובה את המנחה.
הצעיר טוען כי איבד את כל כספו בעקבות השקעה כושלת במניית חברת IBIS, חברה בתחום מסחר אלגוריתמי עליה המליץ גייטס בשידור.
פאטי, מפיקת התוכנית (ג'וליה רוברטס) מנסה להשתלט על המצב כשבמקביל מתבהרת קונספירציה סביב מניית החברה המדוברת.